CELEX: 62013CN0600
Language: sk
Date: 2013-11-21 00:00:00
Title: Vec C-600/13: Návrh na začatie prejudiciálneho konania, ktorý podal Giudice di pace di Matera (Taliansko) 21. novembra 2013 — Intelcom Service Ltd/Vincenzo Mario Marvulli

22.2.2014   
            
            
               SK
            
            
               Úradný vestník Európskej únie
            
            
               C 52/26
            
         Návrh na začatie prejudiciálneho konania, ktorý podal Giudice di pace di Matera (Taliansko) 21. novembra 2013 — Intelcom Service Ltd/Vincenzo Mario Marvulli
   (Vec C-600/13)
   2014/C 52/47
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Giudice di pace di Matera
   
      Účastníci konania pred vnútroštátnym súdom
   
   
      Žalobkyňa: Intelcom Service Ltd
   
      Žalovaný: Vincenzo Mario Marvulli
   
      Prejudiciálne otázky
   
   
               1.
            
            
               Stanovuje taliansky notársky poriadok, t. j. zákon č. 89/1913, v článku 51 a nasledujúcich v spojení s článkami 1350 a 2657 občianskeho zákonníka skutočné monopolné postavenie notára, pokiaľ ide o poskytovanie služieb týkajúcich sa vyhotovovania a overovania písomností pri kúpe a predaji nehnuteľností v Taliansku, a to v zjavnom rozpore s pravidlami a so zásadami Zmlúv Európskej únie (článok 49 Zmluvy o EÚ), v ktorých je zakotvený voľný pohyb služieb v rámci členských štátov Únie, a najmä so smernicou 2006/123/ES (1) z 12. decembra 2006 (tzv. smernica Bolkenstein), prebratou do talianskeho práva legislatívnym dekrétom č. 59 z 26. marca 2010 uverejneným v G.U.R.I. č. 94 z 23. apríla 2010?
            
         
               2.
            
            
               Konštatuje Súdny dvor Európskej únie aj existenciu iného rozporu talianskeho notárskeho poriadku, čiže zákona č. 89/1913, takisto v spojení s článkami 1350 a 2657 občianskeho zákonníka, s ustanoveniami Zmluvy o EÚ, ktoré stanovujú zákaz monopolného postavenia pri poskytovaní služieb (články 53 a 37 Zmluvy o EÚ)?
            
         
               3.
            
            
               Konštatuje Súdny dvor Európskej únie aj existenciu ďalšieho rozporu talianskeho notárskeho poriadku, čiže zákona č. 89/1913, takisto v spojení s článkami 1350 a 2657 občianskeho poriadku, s ustanoveniami práva Európskej únie, ktoré zakazujú opatrenia s rovnocenným účinkom uvedené v článkoch 28 Zmluvy o ES a 29 Zmluvy o ES a následne, po reforme uskutočnenej Lisabonskou zmluvou, premietnuté do článkov 34 a 35 Zmluvy o fungovaní Európskej únie, t. j. s pravidlami, ktoré Zmluva zakazuje, keďže znevýhodňujú občanov niektorých členských štátov oproti občanom iných členských štátov, pokiaľ ide o prístup k službám, ktoré sa im poskytujú?
            
         
      (1)  Smernica Európskeho parlamentu a Rady 2006/123/ES z 12. decembra 2006 o službách na vnútornom trhu (Ú. v. EÚ L 376, s. 36).